Lucrare programată – UAT Râmnicu Sărat
Râmnicu Sărat   20.10.2026
În scopul igienizării rezervorului 2 Voetin din UAT Râmnicu Sărat, în data de 20.10.2026, în intervalul orar 08.00-17.00,  furnizarea apei potabile va fi întreruptă în localitatea Râmnicu Sărat, Cartierul Viilor (Șoseaua Podgoriei, Strada Izvor, Strada Aluniș, Stada Domirești, Strada Doctor Ilie Pavel, Strada Merișori, Strada Răchitei, Strada Stăvilar,  Strada Cartier Viilor, Strada Vulturului).
La reluarea furnizării, există posibilitatea ca apa să înregistreze valori mai mari ale parametrului turbiditate, situație în care robinetul trebuie lăsat deschis timp de câteva minute, pentru ca apa să revină la caracteristicile normale de potabilitate. Dacă situația persistă, sunați la Compania de Apă S.A. Buzău și o echipă de lucru specializată se va deplasa în zonă pentru a soluționa problema sesizată. Lucrările de spălare urmăresc să asigure o calitate corespunzătoare a apei potabile și sunt o parte a activității desfășurate de Compania de Apă în cadrul mentenanței preventive a rețelelor de distribuție.
În vederea evitării eventualelor efecte negative cauzate de lipsa apei, Compania de Apă Buzău le recomandă utilizatorilor afectați să-şi creeze rezerve de apă potabilă pentru perioada de întrerupere.
Sursa: Compania de Apă Buzău
